Tampereen Seudun Metsänomistajat ry

METSÄOPINTOMATKA ITÄ-SUOMEEN 5.-8.9.2018

Järjestämme toistamiseen lähes viime vuotisen ohjelman mukaisen, neljän päivän pituisen metsämatkan Itä-Suomeen. Ryhmän koko on 40 henkeä.

Matkan hinta on 445 euroa hengeltä, sisältäen bussikuljetuksen, majoitukset 2 hh aamiaisineen, risteily Kallavedellä, ohjelmassa mainitut ruokailut, sisäänpääsymaksut ja opastukset kohteissa. Lisähinta yhden hengen huoneista 88 euroa/2 yötä (Valamossa kaikki 2 hh)

Matkavakuutus ei sisälly.

Ilmoittautuminen alkaa 12.6.2018 ja päättyy 20.6.2018, matkan maksu 4.7.2018 mennessä,

matka toteutetaan jos lähtijöitä vähintään 35 kpl.

* ensisijaisesti sähköpostilla [make.mattila@gmail.com](mailto:make.mattila@gmail.com)
* toissijaisesti puhelimen tekstiviestillä numeroon 050 5685364

Ilmoitettavat tiedot: nimi, postiosoite, sähköpostiosoite, puhelinnumero

Majoittuminen pääsääntöisesti 2-hengen huoneissa. Ilmoita huonekaverin nimi, jos jo tiedossa. Hotelleissa 1-hengen huoneen lisähinta 88 euroa kahdelta yöltä.

Valamossa kaikki 2-hengen huoneita.

Matkaa koskevat tiedustelut: Markku Mattila, puh. 050 5685364

Matkakuvaus:

**Keskiviikkona 5.9.** starttaamme Tokeen Liikenteen bussilla <http://www.tokee.fi/> Tampereen keskustorilta Vanhankirkon luota aamuvarhaisella klo 6.15.

Jyväskylän Säynätsalossa vierailemme UPM:n vaneritehtaalla <https://www.upmmetsa.fi> Matkamme jatkuu Kuopioon, jossa lounas ja vierailu Aluetyöterveyslaitoksella <https://www.ttl.fi> Illansuussa saavumme Iisalmeen, majoittuminen Sokos Hotelli Koljonvirta. Mahdollisuus asiakassaunaan. Omaa ilta-aikaa kaupungilla.

**Torstai 6.9**. Hotelliaamiainen. Vierailu Ponssen tehtailla Vieremällä <http://www.ponsse.com/fi> Ponsse on metsäkoneita valmistava pörssiyritys, jota hallitsee Vidgrénin perhe. Yritys valmistaa, myy ja huoltaa tavaralajimenetelmään perustuvia metsäkoneita ja tekee niihin myös tietojärjestelmiä. Ponsse on maailman johtavia metsäkonevalmistajia. Lounas Ponssella.

Iltapäivällä matkaamme takaisin Kuopioon. Majoittuminen Sokos Hotelli Puijonsarvi. Mahdollisuus asiakassaunaan.

Yhteistä iltaa vietämme huipulla – nautimme illallista Puijon pyörivässä torniravintolassa. Ruoan lomassa kuikuilemme Kallaveden huikeita maisemia <http://www.puijo.com/> Puijon torniravintolasta tuli Kuopion kolmas Rôtisseurs-kilpiravintola vuonna 2017.

**Perjantai 7.9.** hotelliaamiainen. Aamulla lähdemme seilaamaan kauniille Kallavedelle M/S Puijolla <http://www.mspuijo.fi/> Noin kolmen tunnin risteilyn jälkeen saavumme Heinävedelle Karvion kanavalle, jossa bussimme on meitä vastassa. Laivalla pullakahvit.

Tutustumme Lintulan Pyhän Kolminaisuuden ortodoksiseen nunnaluostariin <https://www.lintulanluostari.fi/> Kuulemme mm. luostarin metsäomaisuuden hoidosta.

Lintulasta ajamme lähellä sijaitsevaan Valamon Kristuksen kirkastumisen munkkiluostariin <https://valamo.fi/> Valamon luostari on ortodoksisen uskonelämän ja kulttuurin elävä keskus. Nautimme luostarin lounaan. Majoittuminen 2hh. Luostarin levollinen ilmapiiri ja ympäröivä luonto tarjoavat ainutlaatuisen mahdollisuuden rauhoittumiseen kaukana kaikesta kiireestä. Luostarin ympäristössä on kiva lenkkipolku Matkamiehen ristille ja siellä on myös laavu. Jumalanpalvelukset ovat kaikille avoimia. On mahdollista osallistua eri maksusta viini ja viskikierrokseen maistiaisineen (omakustanteinen, hinta 15 euroa). Illan päätteeksi nautimme valamolaisen teepöydän antimia Punaisessa kabinetissa.

**Lauantai 8.9.** Herkullisen Valamolaisen aamiaisen jälkeen bussimme vie meidät halki savolaisten maisemien Punkaharjulle LUSTOON – Suomen Metsämuseoon <http://www.lusto.fi/>

Lusto on metsäkulttuurin valtakunnallinen erikoismuseo ja tietokeskus – ihmisen ja metsän menneisyyden sekä tulevaisuuden kansainvälinen kohtauspaikka Punkaharjulla. Metsä on aina ollut suomalaisen toimeentulon ja kulttuurin perusta – niin myös nykyisin. Luston näyttelyt, kokoelmat, tapahtumat, työnäytökset ja teemapäivät kertovat monipuolisesti metsästä ja metsän merkityksestä suomalaisten elämässä.

Opastetut kierrokset tutkimuspuistossa ja Metsämuseo Luston näyttelyssä. Pyydetään ottamaan MUSEOKORTTI mukaan, kellä sellainen on <https://museot.fi/>

Buffet-lounas Museoravintola Nilassa.

Lähtö Tampereelle noin klo 14. Matkalla sovimme pysähdyksistä. Tampereella noin klo 20.

Markku Mattila, Tasemo ry

matkanjohtaja